આ તકે સ્ટેન્ડીંગ કમિટિ પુષ્કર પટેલે વિસ્તૃત વિગતો આપતા જણાવેલ કે, રાજકોટ મહાનગરપાલિકા દ્વારા આગામી નાણાકીય વર્ષથી વેરા વસૂલાતની કામગીરી કાર્પેટ એરિયા પદ્ઘતિ મુજબ કરવામાં આવનાર છે. મ્યુનિસિપલ કમિશનરશ્રી દ્વારા કાર્પેટ એરિયા પદ્ઘતિ લાગુ કરવા માટે દરખાસ્ત રજુ કરવામાં આવેલ જે પરત્વે ગહન ચર્ચાવિચારણા તથા પૂરતો અભ્યાસ કરી સ્થાયી સમિતિ દ્વારા પ્રજાલક્ષી નિર્ણય કરવામાં આવેલ છે. કમિશનરશ્રી દ્વારા પોશ વિસ્તાર માટે ૨.૭૫નો ભારાંક સૂચવવામાં આવેલ જેમાં અંશતઃ વધારો કરી, સ્થાયી સમિતિ દ્વારા ૩.૨૫ કરવામાં આવેલ છે. જયારે સારા વિસ્તાર માટે ૨.૫નો ભારાંક યથાવત રાખવામાં આવેલ છે અને મધ્યમ વિસ્તાર માટે ૨.૦૦નો ભારાંક સૂચવવામાં આવેલ તેમાં ઘટાડો કરી, સ્થાયી સમિતિ દ્વારા ૧.૭૫ કરવામાં આવેલ છે અને પછાત વિસ્તારનો ભારાંક ૧.૨૫ રાખવામાં આવેલ છે.